Muharem Pervić
<s>Muharem Pervić (Ključ, 11. april 1934 — Beograd, 29. jul 2011) je bio srpski esejista, književni i pozorišni kritičar.</s>

<s>Biografija 
Osnovnu školu je završio u Starom Bečeju, gimnaziju u Zrenjaninu, a diplomirao je na katedri za Opštu književnost u Beogradu.</s><s>Kao student bio je glavni urednik lista „Student“ i predsednik Univerzitetskog odbora Saveza studenata Beogradskog univerziteta.</s>

<s>Od 1958.</s><s>Pervić bio je glavni urednik književnog časopisa „Delo”, u kome je promovisao radove tada mladih, kasnije uglednih srpskih pisaca, pesnika i teoretičara književnosti.</s>

<s>Drugi deo života i rada proveo je kao glavni urednik Kulturno-umetničkog programa televizije Beograd.</s>

<s>Jedinstvena je ličnost u srpskoj novijoj kulturnoj istoriji i jedan je od najznačajnijih kritičara u periodu od Drugog svetskog rata do danas.</s><s>Književnu kritiku i eseje objavljivao je u “Politici“ i “Ninu“, a pozorišnom kritikom i teorijom bavi se od 1958. godine.</s><s>Kritiku je pretvorio u oblik pozorišnog eseja.</s><s>Kao književni i pozorišni kritičar učestvovao je u radu brojnih žirija i bio predsednik žirija za izbor dvanaest najboljih srpskih pisaca od 1945. do 1985. godine.</s>

<s>Bio je jedan od priređivača prvog izdanja sabranih dela Ive Andrića i autor više studija i knjiga o jeziku, poetici, pozorištu, književnosti, filozofiji, kao i televizijske serije o posleratnom kulturnom i umetničkom život - „Kako se kalio čelik i ostalo”.</s>

<s>Njegov sin iz braka sa balerinom Lidijom Pilipenko je glumac Igor Pervić, dok je u drugom braku sa producentom Slavicom dobio sinove Nikolu i Miloša.</s>

<s>Preminuo je u Beogradu 29.jula 2011. godine.</s>

<s>Objavljene knjige 
 Tradicija i kritika (1977, Nagrada Đorđe Jovanovoić), 
 Pripovedanje i mišljenje (1978), 
 Premijera (1978), 
 Svitak po svitak (1988), 
 Volja za promenom (1995, Sterijina nagrada), 
 Glumac i njegova braća (2002), 
 Volšebna Kovačnica (2004), 
 Jezik sa sedam kora (2004), 
 Bravo majstore! (2006).</s><s>Dođe mi da poludim (2010)</s>

<s>Scenario 
 Film "Bekstva", zajedno sa Radošem Novakovićem (1968)</s>

<s>Izvori 
 Radomir Putnik: "Muharem Pervić" u knjizi Zapisi o ljudima, Radio televizija Srbije, Beograd, 2012, str 181 – 185;</s>

<s>Značajnije nagrade 
 Nagrada Đorđe Jovanović 1977. godine za knjigu „Tradicija i kritika”
 Sterijina nagrada 1995. godine za naslov „Volja za promenom”
 Povelja za životno delo Udruženja književnika Srbije 2005. godine
 Nagrada Fonda „Todor Manojlović“ za moderni umetnički senzibilitet 2007. godine 
 Tanjugova nagrada „Zlatno pero” za najbolju pozorišnu kritiku o predstavama 41.</s><s>Bitefa 2007. godine</s>

<s>Spoljašnje veze 
 Intervju sa Muharemom Pervićem
 Intervju sa Muharemom Pervićem, Politika, 25. juli 2010.</s>

<s>Srpski pisci
Jugoslavenski pisci
Srpski književni kritičari
Jugoslavenski književni kritičari
Srpski scenaristi
Jugoslavenski scenaristi</s>

